ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2344/97 υποβολή: Mair Morgan (PSE) προς την Επιτροπή (30 Iουνίου 1997)

Θέμα: Ομάδες εμπειρογνωμόνων και συμβουλευτικές ομάδες

Μπορεί η Επιτροπή να πληροφορήσει το Κοινοβούλιο με ποιό ακριβώς τρόπο επιλέγονται οι κριτικές επιτροπές για τα ακόλουθα προγράμματα:

- Media

- Kaleidoscope

- Raphael (πιλοτικό πρόγραμμα)

- Arianne (πιλοτικό πρόγραμμα)

Απάντηση του κ. Oreja εξ ονόματος της Επιτροπής (29 Ιουλίου 1997)

Οι ομάδες εμεπιρογνωμόνων που αναλαμβάνουν την εξέταση των αιτήσεων χρηματοδότησης στο πλαίσιο των εν λόγω πειραματικών προγραμμάτων και δράσεων εργάζονται απλώς και μόνο συμβουλευτικά και δεν λαμβάνουν καμία απόφαση χρηματοδότησης. Εαναπόκειται στην Επιτροπή, αφού λάβει τις γνωμοδοτήσεις των εμπειρογνωμόνων αυτών ως προς την ποιότητα των προτάσεων ου της υποβάλλονται.

Τα κριτήρια επιλογής που χρησιμοποιουν οι εμπειρογνώμοντες είναι η ικανότητα και η εμπειρία στους επαγγελματικούς τονμείς (καλλιτεχνικού και τεχνικούς) που καλύπτονται από τις προς εξέταση προτάσεις, οι ενδεικνυόμενες γλωσσικές γνώσεις, ή κατά προτίμηση εμπειρία σε εργασιές μέσα σε πολυκλαδικό και διεθνές περιβάλλον και, τέλος η δυνατότητα, επαφών κατά τη διάρκεια της αξιολόγησης των προτάσεων.

Η Επιτροπή προκειμένου να προβεί στην ονομασία των εμπειρογνωμόνων, μπορεί να χρησιμοποιήσει πίνακες με τα ονόματα που προτείνονται από τις εθνικές αρχές.Παράλληλα η Επιτροπή μπορεί να προσφύγει απ' ευθείας σε εμπειρογνώμονες που έχουν αποκτήσει διεθνή φήμη στον τομέα τους (π.χ. μετά από εργασίες ή συνεργασίες με την Κοινότητα, την UNESCO, ή με ειδικότητα στον εκάστοτε τομέα, όπως οι φορείς ICCROM και ΙΨΟΜ).

Η Επιτροπή βεβαιώνεται ότι δεν υπάρχει σύγκρουση συμφερόντων μεταξύ των εμπειρογνωμόνων και των προτάσεων τις οποίες καλούνται να μελετήσουν και μεριμνά ώστε να υπάρχει στους κόλπους των ομάδων ισορροπία μεταξύ ανατιθέμενων εργασιών και εθνικοτήτων.

Εξάλλου, η Επιτροπή φροντίζει και για την ανανέωση των μελών των ομάδων εμεπιρογνωμόνων. Ωστόσο, για ορισμένα προγράμματα και για να εξασφαλίζεται μια κάποια συνέχεια στις εργασίες, η ανανέωση σε ετήσια βάση γίνεται εν μέρει.
ΓΡΑΠΤΗ ΕΡΩΤΗΣΗ P-1835/97 υποβολή: Mirja Ryynδnen (ELDR) προς την Επιτροπή (27 Μαΐου 1997)

Θέμα: Ορισμός κοινοτικών προθεσμιών για σπορά και για υποβολή αιτήσεων για ενίσχυση βάσει των επικρατουσών κλιματολογικών συνθηκών

Οι φινλανδοί γεωργοί υποχρεώνονται, βάσει των σχετικών διατάξεων της Επιτροπής, να υποβάλλουν τις αιτήσεις τους για ενίσχυση μέχρι τα τέλη Μαΐου. Ενώ, όμως, στις περιοχές ενίσχυσης Γ μπορεί να γίνουν αλλαγές στις δηλώσεις σποράς μέχρι τις 15.6., στις περιοχές ενίσχυσης Α και Β δεν υπάρχει η δυνατότητα αυτή. Δεδομένου ότι και εφέτος έχει καθυστερήσει η έναρξη της άνοιξης στη Φινλανδία, η σπορά θα πραγματοποιηθεί στην περιοχή Γ και σε πολλά αγροκτήματα των περιοχών Α και Β τον Ιούνιο.

Δεν είναι λογικό να είναι υποχρεωτική στον Βορρά, όπου επικρατούν δυσχερέστατες καιρικές συνθήκες, η τήρηση των προθεσμιών για την σπορά που έχει ορίσει η Επιτροπή μόνιμα για τις περιοχές Α και Β. Προκειμένου να απαλλαγούν οριστικά δεκάδες χιλιάδες γεωργοί από το πρόβλημα που τους απασχολεί κάθε χρόνο και από το αίσθημα αβεβαιότητας που τους διακατέχει, πρέπει να βρεθεί τρόπος για την αύξηση της ευελιξίας στο θέμα αυτό.

Ποιά μέτρα προτίθεται να λάβει η Επιτροπή προκειμένου, αφενός, να καταργηθεί η υποχρεωτική τήρηση των εν ισχύι υπερβολικά αυστηρών προθεσμιών για την σπορά υπό βόριες κλιματολογικές συνθήκες και, αφετέρου, να αυξηθεί η ευελιξία, όχι μόνο μέσω των ειδικών αποφάσεων που τρέφουν το κλίμα αβεβαιότητας κάθε χρόνο, αλλά και με άλλους τρόπους;

Απάντηση του κ. Fischler εξ ονόματος της Επιτροπής (12 Ιουνίου 1997)

Η Επιτροπή πληροφορεί το Αξιότιμο Μέλος του Κοινοβουλίου ότι, όσον αφορά το 1997, η προθεσμία για ολόκληρη την επικράτεια της Φινλανδίας παρατάθηκε μέχρι τις 15 Ιουνίου 1997.

Η Επιτροπή έχει επίγνωση της ιδιαιτερότητας των σκανδιναβικών περιφερειών όσον αφορά την ημερομηνία σποράς, λαμβανομένων υπόψη των κλιματολογικών συνθηκών. Η Επιτροπή δεσμεύθηκε κατά την αναβολή της ημερομηνίας σποράς για τη συγκομιδή 1997 να εξετάσει τη δυνατότητα καθορισμού μιας καταλληλότερης ημερομηνίας για ολόκληρη την επικράτεια.
ΓΡΑΠΤΗ ΕΡΩΤΗΣΗ P-2551/97 υποβολή: Richard Balfe (PSE) προς την Επιτροπή (15 Iουλίου 1997)

Θέμα: Σρί Λάνκα

Προτίθεται η Επιτροπή να προβεί σε δήλωση σχετικά με την τρέχουσα κατάσταση στη Σρί Λάνκα;

Απάντηση του κ. Marin εξ ονόματος της Επιτροπής (1 Αυγούστου 1997)

Η Επιτροπή, όπως έχει ήδη σε πολλές περιστάσεις αναφέρει, εξακολουθεί να ανησυχεί σοβαρά για τις εσωτερικές συγκρούσεις που συνεχίζουν μετά από 14 χρόνια να εμποδίζουν την κανονική ζωή να ξαναβρεί τον ρυθμό της στο εσωτερικό της Σρι Λάνκα και τον λαό της να βαδίσει προς ένα μέλλον που, υπό διαφορετικές συνθήκες, θα ήταν ευτυχισμένο.

Η Επιτροπή ανησυχεί ιδιαίτερα για το γεγονός ότι όλες οι ιδιαίτερα αξιόπιστες εκθέσεις αναφέρουν στις σοβαρές παραβιάσεις των δικαιωμάτων του ανθρώπου που συνεχίζονται, όχι μόνο από τους ονομαζόμενους Τίγρεις Ταμίλ αλλά, μερικές φορές, και από τις δυνάμεις ασφαλείας, με αποτέλεσμα τον θάνατο αθώων πολιτών που δεν ευθύνονται καθόλου για την ένοπλη σύγκρουση. Για το λόγο αυτό, η Επιτροπή υποστηρίζει πλήρως την πρόσφατη δήλωση της Προέδρου Chandrika Kumaratunga να ληφθούν όλα τα μέτρα για την προστασία των αθώων πολιτών Ταμίλ και την βεβαίωση που έδωσε στις ομάδες Ταμίλ ότι δεν θα παρενοχλούνται από τις δυνάμεις ασφαλείας αθώοι Ταμίλ που ζουν στο Κολόμπο και στις συνοικίες του.

Η Επιτροπή, ωστόσο, ανησυχεί για το εάν θα μπορέσει η επιτροπή ανθρωπίνων δικαιωμάτων, που μάλλον αιφνίδια αντικατέστησε την task force των ανθρωπίνων δικαιωμάτων, να καταστεί γρήγορα πλήρως λειτουργική και για το εάν θα μπορέσει να ασκήσει αποτελεσματικά την ευρύτερη εντολή της.

Από την πλευρά της, η Επιτροπή είναι έτοιμη να αρχίσει ένα ουσιαστικό πρόγραμμα αποκατάστασης και ανοικοδόμησης για να βοηθήσει την κυβέρνηση της Σρι Λάνκα μόλις οι συνθήκες το επιτρέψουν. Όπως είναι φανερό, προϋπόθεση θα πρέπει να είναι η εξακρίβωση των αναγκών και η προετοιμασία ενός προγράμματος που θα μπορεί να εφαρμοστεί υπό ασφαλείς συνθήκες. Γι' αυτό η Επιτροπή θα συνεχίσει να παρακολουθεί από κοντά την κατάσταση ώστε να μπορέσει να αρχίσει χωρίς καθυστέρηση ένα τέτοιο πρόγραμμα.
ΓΡΑΠΤΗ ΕΡΩΤΗΣΗ E-2149/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Οδηγία για τις ποικιλίες ειδών

1. Σε περίπτωση έγκριση μιας φυτικής ποικιλίας σύμφωνα με την σχετική οδηγία, για την οποία δεν απαιτείται έγκριση σύμφωνα με τον κανονισμό 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα, δεν θα πρέπει να εξασφαλίζεται η επισήμανση των ποικιλιών αυτών κατά την πώληση σπόρων σύμφωνα με τις διατάξεις της οδηγίας για τα νέα τρόφιμα;

2. Πώς θα ρυθμίζεται το ζήτημα της επισήμανσης κατά την πώληση σπόρων ή των επιλεγομένων φυτών (θερινών ποικιλιών); (λ.χ. ειδικές σακκούλες η αυτοκόλλητες ετικέτες κατά την πώληση σε ιδιώτες ή για εμπορική χρήση)

3. Προβλέπεται η αναθεώρηση της οδηγίας για τις ποικιλίες ειδών ούτως ώστε να εξασφαλίζεται η απαιτούμενη σύμφωνα με την οδηγία για τα νέα τρόφιμα επισήμανση;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1615/97 υποβολή: Josι Valverde Lσpez (PPE) προς την Επιτροπή (7 Μαΐου 1997)

Θέμα: Ισπανική συμμετοχή σε αγρο - βιομηχανικά προγράμματα

Η Επιτροπή ενέκρινε προσφάτως 62 προγράμματα δυνάμει του προγράμματος γεωργικής έρευνας. Η έλλειψη εμπιστοσύνης στην επιλογή των προγραμμάτων που κάνει η Επιτροπή συνεχίζεται από πλευράς ερευνητών οι οποίοι θεωρούν ότι οι διαδικασίες δεν είναι αρκετά διαφανείς και ότι οι αξιολογήσεις δεν τεκμηριώνονται επαρκώς.

Προτίθεται η Επιτροπή να επιφέρει αλλαγές στις διαδικασίες;

Πόσοι ισπανικοί επιστημονικοί οργανισμοί έλαβαν μέρος στα μέχρι τούδε εγκριθέντα προγράμματα;

Απάντηση της κας Cresson εξ ονόματος της Επιτροπής (17 Ιουνίου 1997)

Η Επιτροπή δεν έχει λάβει ουσιαστικές αποδείξεις για τις επικρίσεις που αναφέρει το Αξιότιμο Μέλος του Κοινοβουλίου.

Τα κριτήρια και οι διαδικασίες που χρησιμοποιούνται για την αξιολόγηση προτάσεων και την επιλογή έργων στο πλαίσιο των ειδικών προγραμμάτων έρευνας και τεχνολογικής ανάπτυξης καθορίζονται σαφώς στους ενημερωτικούς φακέλους που έχουν προετοιμασθεί για έκαστο των προγραμμάτων έρευνας και τεχνολογικής ανάπτυξης και οι οποίοι διατίθενται στους υποψήφιους. Τα κριτήρια αυτά χρησιμοποιούνται από τους ανεξάρτητους εμπειρογνώμονες που αξιολογούν τις προτάσεις και συμβουλεύουν σχετικά την Επιτροπή.

Στο πλαίσιο των συζητήσεων για το επόμενο πέμπτο πρόγραμμα πλαίσιο έρευνας και τεχνολογικής ανάπτυξης, εξετάζονται θέματα διαχείρισης, συμπεριλαμβανομένων και των διαδικασιών επιλογής, με στόχο να εξαχθούν συμπεράσματα από τη βέλτιστη πρακτική και να καταστούν εισέτι διαφανέστερες οι διαδικασίες. Οιαδήποτε μεταβολή των διαδικασιών διαχείρισης συνεπεία των ως άνω συζητήσεων θα πρέπει να συνάδει προς τις βασικές αρχές που διέπουν μονίμως την εφαρμογή των κοινοτικών προγραμμάτων έρευνας ήτοι την ισότιμη πρόσβαση και αντιμετώπιση, την προτεραιότητα στην αριστεία, την αποτελεσματικότητα και τη διαφάνεια των διαδικασιών.

Συνολικά οι ισπανικές συμμετοχές ανέρχονται σε 195 (ερευνητικά ινστιτούτα, πανεπιστήμια και βιομηχανίες) στα 360 ερευνητικά έργα που έχουν επιλεγεί για χρηματοδότηση μέχρι σήμερα, μετά τις πρώτες τέσσερεις προσκλήσεις υποβολής προτάσεων για το ειδικό πρόγραμμα έρευνας και τεχνολογικής ανάπτυξης σχετικά με τη γεωργία και την αλιεία (FAIR, 1994-1998).
ΓΡΑΠΤΗ ΕΡΩΤΗΣΗ E-2062/97 υποβολή: Mark Watts (PSE) προς την Επιτροπή (16 Iουνίου 1997)

Θέμα: 24ωρη άδεια ταξιδίου για εκδρομείς που ταξιδεύουν στη Γαλλία και/ή στο Βέλγιο

Μέχρι πριν λίγο καιρό ήταν δυνατό να βγάλει κανείς στο ΗΒ μία 24ωρη άδεια ταξιδίου που επέτρεπε στον κάτοχό της να μεταβαίνει στη Γαλλία και/ή στο Βέλγιο για μονοήμερη εκδρομή χωρίς να είναι εφοδιασμένος με βρετανικό διαβατήριο. Η άδεια αυτή έχει πλέον αποσυρθεί με αποτέλεσμα ο μονοήμερος τουρισμός στο Λονδίνο και στη ΝΑ Αγγλία να έχει πληγεί σημαντικά.

Μπορεί η Επιτροπή να μου πει εάν είναι δυνατόν να ισχύσει εκ νέου η χορήγηση αυτής της άδειας και εάν ναι, πόσος χρόνος θα χρειασθεί γι' αυτό;

Απάντηση του κ. Monti εξ ονόματος της Επιτροπής (24 Ιουλίου 1997)

Η κοινοτική νομοθεσία ((Άρθρα 2 και 3, οδηγία 68/360/ΕΟΚ περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας - ΕΕ L 257, της 19.10.1968. )) ορίζει ότι η είσοδος και η παραμονή των πολιτών της Ένωσης σε άλλο κράτος μέλος επιτρέπεται με επίδειξη ισχύοντος δελτίου ταυτότητας ή διαβατηρίου. Τα κράτη μέλη, σύμφωνα με τη νομοθεσία τους, εκδίδουν στους υπηκόους τους δελτία ταυτότητας ή διαβατήριο. Το διαβατήριο πρέπει να ισχύει τουλάχιστον για όλα τα κράτη μέλη και για τις χώρες από τις οποίες ο κάτοχος πρέπει να διέλθει όταν ταξιδεύει μεταξύ κρατών μελών. Αν το διαβατήριο αποτελεί το μόνο έγγραφο για τη νόμιμη έξοδο από τη χώρα, η διάρκεια της ισχύος του δεν δύναται να είναι μικρότερη των πέντε ετών.

Κατά το παρελθόν, ορισμένα κράτη μέλη είχαν συνάψει διμερείς συμφωνίες με τις οποίες το βρετανικό διαβατήριο αναγνωριζόταν ως έγκυρο ταξιδιωτικό έγγραφο σύντομης διάρκειας. Δεδομένου ότι τις εν λόγω συμφωνίες διαπραγματεύθηκαν και υπέγραψαν μόνο τα ενδιαφερόμενα κράτη μέλη, διατηρούν την ευχέρεια να τις ακυρώσουν.
ΓΡΑΠΤΗ ΕΡΩΤΗΣΗ E-0861/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ναρκωτικά

Σχετικά με το κονδύλιο του προϋπολογισμού Β3-4302: Υγειονομικές πτυχές της κατάχρησης ναρκωτικών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ P-2052/97 υποβολή: Mark Watts (PSE) προς την Επιτροπή (9 Iουνίου 1997)

Θέμα: Η βρετανική εταιρία «Channel Employment Services Limited» (CES Ltd)

Η βρετανική θυγατρική εταιρία «Channel Employment Services Limited» (CES Ltd), η οποία έχει την έδρα της στην εκλογική μου περιφέρεια, λειτουργεί στη Γερμανία άνω των πέντε ετών. Καθ' όλη την περίοδο αυτή σέβεται πλήρως τόσο τη βρετανική όσο και τη γερμανική νομοθεσία.

Παρά ταύτα, η εταιρία αυτή έχει υποστεί εκ μέρους διαφόρων γερμανικών κρατικών υπηρεσιών συνεχείς και εξονυχιστικές εφόδους και ελέγχους των πρακτικών της των σχετικών με την απασχόληση. Αυτό είχε σαν αποτέλεσμα να μειωθεί η παραγωγικότητα της εταιρίας λόγω του υπερβολικού χρόνου που χρειάζεται να δαπανήσουν οι υπάλληλοι για να ικανοποιήσουν τα αιτήματα των γερμανικών αρχών, πέρα από το ότι διακυβεύονται οι μελλοντικές δραστηριότητες με την υπάρχουσα πελατεία η οποία θα μπορούσε να νομίζει ότι η εταιρία λειτουργεί παράνομα στη Γερμανία.

Θα μπορούσε η Επιτροπή να ελέγξει κατά πόσο οι γερμανικές εταιρίες υπόκεινται σε παρόμοιους ελέγχους από τις γερμανικές αρχές; Θα μπορούσε αυτό να θεωρηθεί περίπτωση διάκρισης εκ μέρους των γερμανικών αρχών εις βάρος βρετανικών εταιριών, με αποτέλεσμα να υπονομεύεται η ενιαία αγορά λόγω της παρεμπόδισης της ελεύθερης κυκλοφορίας αγαθών, υπηρεσιών και προσώπων;

Απάντηση του κ.Monti εξ ονόματος της Επιτροπής (30 Ιουλίου 1997)

Η ερώτηση του αξιότιμου μέλους, στοχεύει κατά γενικό τρόπο, τους ελέγχους στους οποίους υπόκεινται οι δραστηριότητες μιας βρετανικής εταιρείας στη Γερμανία.

Δεν απορρέει σαφώς από την ερώτηση εάν οι έλεγχοι των γερμανικών αρχών θα πρέπει να τεθούν υπό εξέταση βάσει του δικαιώματος εγκατάστασης (άρθρο 52 της συνθήκης ΕΚ), εφόσον η βρετανική εταιρεία είναι εγκατεστημένη στη Γερμανία για διάστημα άνω των 5 ετών, ή βάσει του δικαιώματος της ελεύθερης παροχής διασυνοριακών υπηρεσιών που ασκείται εκτάκτως (άρθρο 59 της συνθήκης ΕΚ).

Σε κάθε περίπτωση, τόσο το άρθρο 52 όσο και το άρθρο 59 απαιτούν την κατάργηση οποιουδήποτε περιορισμού που προκαλεί διακρίσεις έναντι κοινοτικών υπηκόων λόγω της ιθαγένειάς τους. Περιορισμοί που προκαλούν διακρίσεις δεν θα μπορούσαν να αιτιολογηθούν παρά για λόγους που συνδέονται με την δημόσια τάξη, την δημόσια ασφάλεια και τη δημόσια υγεία. Επιπλέον, αυτού του είδους οι λόγοι δεν μπορούν να επικληθούν παρά εντός των ορίων που επιβάλλονται από το Δικαστήριο δυνάμει της αρχής της αναλογικότητας. Στο πλαίσιο αυτό, οι αρχές των κρατών μελών οφείλουν να τηρούν το κοινοτικό δίκαιο.

Η Επιτροπή δεν έχει επαρκή στοιχεία για να κρίνει αυτή τη συγκεκριμένη περίπτωση και κατά συνέπεια να απαντήσει λεπτομερώς στο αξιότιμο μέλος. Είναι πρόθυμη να εξετάσει την ερώτηση σε μεγαλύτερο βάθος εφόσον λάβει ευρύτερες πληροφορίες.
ΓΡΑΠΤΗ ΕΡΩΤΗΣΗ E-1895/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Βιολογική παραγωγή γεωργικών προϊόντων

Το θέμα αφορά την πρόταση Κανονισμού (ΕΚ) του Συμβουλίου που συμπληρώνει για τα ζωικά προϊόντα τον Κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής» (εγγρ. COM(96)366 τελ. - 96/0205 CNS) ((ΕΕ C 293 της 5.10.1996, σελ. 23. )). Θεωρείται ωστόσο ότι καταρτίζοντας κανονισμό για την βιολογική παραγωγή με ρυθμίσεις πολύ γενικές και ασαφείς και γενικές διατρέχουμε τον κίνδυνο να μειώσουμε την νομική αποτελεσματικότητα του ίδιου του Κανονισμού.

Προτίθεται η Επιτροπή να περιορίσει τον Κανονισμό και τα παραρτήματά του στον καθορισμό σαφώς προσδιοριζομένων ελάχιστων προϋποθέσεων που θα ισχύουν για τις συνθήκες που θα πρέπει να επικρατούν στις βιολογικές εκμεταλλεύσεις;

Προτίθεται η Επιτροπή να λάβει υπόψη της τις περιφερειακές διαφορές σε επίπεδο φυσικών και κλιματολογικών συνθηκών στο εσωτερικό της Ευρωπαϊκής ώνωσης και να προβλέψει για εθνικές παρεκκλίσεις οι οποίες δεν θα δημιουργήσουν διαστρεβλώσεις στον ανταγωνισμό;

Απάντηση του κ. Fischler εξ ονόματος της Επιτροπής (16 Ιουλίου 1997)

Η Επιτροπή θεωρεί ότι το κείμενο του παραρτήματος της πρότασής της για κανονισμό του Συμβουλίου που συμπληρώνει, για τη ζωική παραγωγή, τον κανονισμό (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής ((Έγγρ. COM(96) 366 )), συμβάλει στην εξασφάλιση σωστής ισορροπίας μεταξύ της ανάγκης να υπάρξουν αφενός λεπτομερείς κανόνες που θα καθορίζουν τις ιδιαιτερότητες του τρόπου παραγωγής και αφετέρου αρκετά ευέλικτοι κανόνες που θα λαμβάνουν υπόψη τους το ευρύ φάσμα των συνθηκών παραγωγής σε όλη την Κοινότητα. Ωστόσο, όσο αφορά ορισμένα τεχνικά θέματα, η Επιτροπή δέχθηκε τις βελτιώσεις που πρότεινε το Κοινοβούλιο και σύντομα θα υποβάλει πρόταση τροποποίησης.

Η Επιτροπή είναι επιφυλακτική ως προς την εισαγωγή στην κοινοτική ρύθμιση εθνικών παρεκκλίσεων διότι αυτές ενδέχεται να δημιουργήσουν στρεβλώσεις του ανταγωνισμού μεταξύ των παραγωγών των διαφόρων κρατών μελών. Ωστόσο, για μερικά συγκεκριμένα και ειδικά θέματα, η Επιτροπή δέχθηκε τις τροποποιήσεις που πρότεινε το Κοινοβούλιο, οι οποίες επιτρέπουν στα κράτη μέλη να εφαρμόσουν, για μία μεταβατική περίοδο, ορισμένες εθνικές πρακτικές, με σκοπό να τις εναρμονίσουν πριν από το τέλος της μεταβατικής περιόδου.
ΓΡΑΠΤΗ ΕΡΩΤΗΣΗ E-2169/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός περί νέων τροφίμων 258/97 - Διεξαγωγή των ελέγχων

Υπάρχουν πρωτοβουλίες που να στοχεύουν στη δημιουργία ειδικών εργαστηρίων για τη διεξαγωγή των ελεγχων στις υπηρεσίες ελέγχου τροφίμων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1728/97 υποβολή: Esko Seppδnen (GUE/NGL) προς την Επιτροπή (23 Μαΐου 1997)

Θέμα: Κοινά κριτήρια όσον αφορά την ΟΝΕ, αλλά ασύμμετρες επιδράσεις μεταξύ του προτύπου ευημερίας των Χωρών του Βορρά και των άλλων κρατών μελών της ΕΕ.

Τα κράτη μέλη της Ένωσης δεν είναι ομοιογενή, αλλά οι κοινωνικές και οικονομικές τους δομές διαφέρουν, σε μεγάλο βαθμό, μεταξύ τους. Βάσει του προτύπου ευημερίας των Χωρών του Βορρά όλοι οι πολίτες δικαιούνται κοινωνικής προστασίας σε ατομική βάση. Χάρη σε αυτό οι γυναίκες έχουν απαλλαγεί από την τόσο χαρακτηριστική για ορισμένες κοινωνίες υποχρέωση να διαδραματίζουν ρόλο νοικοκυράς, καθήκον της οποίας είναι να φροντίζει το σπίτι, και δεν συντηρούνται, πλέον, από τους συζύγους τους.

Οι υπηρεσίες, οι οποίες παρέχονται από τον δημόσιο τομέα συμβάλλουν στην αύξηση των θέσεων απασχόλησης και των δυνατοτήτων των γυναικών να συμμετέχουν στην επαγγελματική ζωή. Λόγω της εξάρτισης των γυναικών από το κράτος, οι περικοπές των δημοσίων δαπανών επηρεάζουν άμεσα τις δυνατότητες των γυναικών να αντεπεξέρχονται των καθημερινών τους αναγκών. Συνεπώς τα κριτήρια της ΟΝΕ, ιδίως τα στενά πλαίσια της δημόσιας οικονομίας, έχουν ως αποτέλεσμα την άνιση μεταχείριση ανδρών και γυναικών στα διάφορα κράτη αναλόγως του τρόπου με τον οποίο έχει οργανωθεί η κοινωνική προστασία σε κάθε κράτος μέλος.

Ως εκ τούτου, θα ήθελα να υποβάλω στην Επιτροπή την ακόλουθη ερώτηση: Τι προτίθεται να πράξει η Επιτροπή για την εξάλειψη της αδικίας η οποία οφείλεται στο γεγονός ότι τα κοινά για όλους κριτήρια της ΟΝΕ έχουν ως αποτέλεσμα την άνιση μεταχείριση ανδρών και γυναικών στα διάφορα κράτη μέλη;

Απάντηση του κ. de Silguy εξ ονόματος της Επιτροπής (31 Ιουλίου 1997)

Οι περικοπές στις δημόσιες δαπάνες δεν αποτελούν στόχο για τα κριτήρια της Οικονομικής και Νομισματικής Επιτροπής (ΟΝΕ). Εάν η συνθήκη ΕΚ επιμένει σε περιορισμούς των δημοσίων ελλειμμάτων και χρεών - μεταξύ άλλων εξίσου σημαντικών όρων - είναι για να διασφαλίσει μια συνδυασμένη πολιτική υπέρ της ανάπτυξης και της απασχόλησης. Η μακροπρόθεσμη υποστήριξη των δημοσίων οικονομικών αποτελεί απαραίτητο όρο για σταθερότητα της χρηματοοικονομικής αγοράς, χαμηλά επιτόκια και εμπιστοσύνη του ιδιωτικού τομέα, που αποτελούν βασικές προϋποθέσεις για επενδύσεις, ανάπτυξη και δημιουργία θέσεων εργασίας.

Τα κριτήρια της ΟΝΕ είναι ίδια για όλα τα κράτη μέλη. Δεν παραβιάζουν το πρότυπο ευημερίας των χωρών του Βορρά, ούτε καμία άλλη κοινωνική διευθέτηση που παραμένει υπό εθνική αρμοδιότητα. Η χρηματοοικονομική βιωσιμότητα οποιουδήποτε προγράμματος κοινοτικής πολιτικής εξαρτάται σε μεγάλο βαθμό από την υπογραμμισθείσα ισχύ και ικανότητα παραγωγής εσόδων της οικονομίας.

Τα κριτήρια της ΟΝΕ δεν έχουν επιπτώσεις στην ισότητα, βάσει του νόμου, των δικαιωμάτων ανδρών και γυναικών. Δεν επηρεάζουν την ίση μεταχείριση ανδρών και γυναικών στην αγορά εργασίας που προβλέπεται από την εθνική νομοθεσία.
ΓΡΑΠΤΗ ΕΡΩΤΗΣΗ E-2151/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Περιεχόμενο της επισήμανσης

Τί είδους στοιχεία θα πρέπει να περιέχει η επισήμανση και σε ποιά μορφή;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2415/97 υποβολή: Edward Kellett-Bowman (PPE) προς την Επιτροπή (11 Iουλίου 1997)

Θέμα: Σχέδιο οδηγίας της Επιτροπής για την προσαρμογή στην τεχνική πρόοδο για τέταρτη φορά του παραρτήματος Ι της οδηγίας του Συμβουλίου 76/769/ΕΟΚ

Το κείμενο του ανωτέρω σχεδίου στην παράγραφο 3 αναφέρει ότι έχει διαπιστωθεί ότι ορισμένες από τις επικίνδυνες αυτές ουσίες και παρασκευάσματα που κυκλοφορούν υπό μορφήν ελαίων και έχουν ταξινομηθεί ότι συνιστούν ένα κάποιο κίνδυνο σε περίπτωση εισπνοής τους, οσάκις γίνεται πρόσμιξή τους με χρώματα καθίστανται επικίνδυνες για την ανθρώπινη υγεία, ιδίως την υγεία των παιδιών. Μπορεί η Επιτροπή να μας αναφέρει πώς, πότε, πού και από ποιον έγινε η ανωτέρω διαπίστωση;

Απάντηση του κ. Bangemann εξ ονόματος της Επιτροπής (15 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην κοινή απάντηση της Επιτροπής στις γραπτές ερωτήσεις E-2302/97 και P-2377/97 της κας Jackson και του κ. Cassidy ((βλέπε σελίδα 122. )).